
                      GRAD ZAGREB
GRADSKA ČETVRT TREŠNJEVKA – SJEVER
                 Vijeće Mjesnog odbora
                 „Antun Mihanović“

Klasa: 024-08/22-003/596
Urbroj: 251-13-11-16-22-3
Zagreb, 7. travanj 2022.
Z A P I S N I K

sa 13. sjednice Vijeća Mjesnog odbora „Antun Mihanović“,  održane 7. travnja 2022. godine, s početkom u 17.00 sati u prostorijama Mjesnog odbora „Antun Mihanović“, Drenovačka ulica 4.

Nazočni članovi: Nataša Bijelić, Matea Munitić Mihovilović, Sandra Ježić, Vlatka Urban, Stela Prislan Fujs, Maruša Biliško Gagulić, Matko Boršić

Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici nazočno 7 od ukupno 7 članova Vijeća te da Vijeće može pravovaljano raspravljati i odlučivati.

Predsjednica Vijeća daje zapisnik s 12. sjednice na verifikaciju. 
Otvara raspravu, zaključuje raspravu. 
Budući da nema primjedaba na zapisnik, predsjednica Vijeća daje isti na glasovanje, te konstatira da je zapisnik s 12. sjednice prihvaćen JEDNOGLASNO

Predsjednica predlaže 

D N E V N I   R E D

1. Aktualna problematika
2. Prijedlog za povremeno korištenje prostora Mjesne samouprave
3. Pitanja, prijedlozi i obavijesti

koji je prihvaćen JEDNOGLASNO. 

Ad 1. Aktualna problematika

Predsjednica izvještava da je održan sastanak sa vlasnikom „Mint cluba“ iz Ulice Florijana Andrašeca 14, na kojem nisu sudjelovali predstavnici stanara okolnih zgrada. Vlasnik „Mint cluba“ je predočio dozvole za rad i naglasio da se od 15. lipnja 2022. „Mint club“ zatvara zbog renoviranja.
Predsjednica izvještava da je dobiven odgovor od Hrvatskih željeznica – infrastruktura, zbog rješavanja nepropisno parkiranih osobnih automobila ispod nadvožnjaka u Ulici grada Vukovara, te naglašava da će se Hrvatske željeznice – infrastruktura, obratiti nadležnom uredu u Gradu Zagrebu, također navodi da će se riješiti i otpad uz prugu u blizini Gagarinovog puta. 
Predsjednica izvještava o dopisu stanara gdina. Franjića u vezi ozelenjivanja uz asfalt u Novoj cesti od kb. 115 – 121.  
Predsjednica izvještava o pritužbi građana na jačinu zvonjave iz Crkve svetog Josipa u Trakošćanskoj ulici 47, te da je kontaktiran Župni ured.
Potpredsjednica Matea Munitić Mihovilović informira o koordinaciji s Predsjednikom Vijeća Gradske četvrti Trešnjevka – sjever sa predsjednicima Mjesnih odbora.
Mjesni odbor „Antun Mihanović“ suglasan je oko prijedloga sadnje  drvoreda javora  u Savskoj ulici, ali će konačnu odluku prepustiti Zagrebačkom holdingu d.o.o – Podružnica „Zrinjevac“.
	
	



Ad 2. Prijedlog za povremeno korištenje prostora Mjesne samouprave

Predsjednica izvješćuje o prispjelim zahtjevima za povremeno korištenje prostora mjesne samouprave „Antun Mihanović“, otvara raspravu u kojoj sudjeluju svi članovi Vijeća. Predsjednica zaključuje raspravu.

Vijeće Mjesnog odbora „Antun Mihanović“  JEDNOGLASNO donosi

Z A K L J U Č K E
(u privitku)

Ad. 3. Pitanja, prijedlozi i obavijesti

Predsjednica predlaže da se ubuduće prostori Mjesnog odbora „Antun Mihanović“ ponude širem auditoriju, koji će prostor korisno iskoristiti.
Predsjednica izvješćuje o prispjelom mailu od Gradske četvrti Trešnjevka – sjever da se slobodno obratimo ukoliko imamo potrebu za uredskim materijalom (papir za printer, olovke i sl.), a za potrebe rada Vijeća mjesnog odbora, pa je predsjednica naručila fotokopirni papir.
Nadalje se raspravljalo o prijedlozima oko obilježavanja i organizacije dana Mjesnog odbora „Antun Mihanović“

Budući da više nije bilo pitanja, prijedloga i obavijesti, predsjednica Vijeća zaključuje sjednicu.

Sjednica završena u 18.30 sati.


	
        Zabilježila:                                                                                             Predsjednica
                                                                                                                Vijeća Mjesnog odbora
      Vlatka Urban                                                                                    „Antun Mihanović“

